rejauldu/bengali-wikipedia huggingface dataset:
আমীরা অ্যাবেজ, শামীমা বেগম এবং খাদিজা সুলতানা, এই তিন ব্রিটিশ স্কুলছাত্রী ২০১৫ সালের ফেব্রুয়ারি মাসে লন্ডনের বেথনাল গ্রিন একাডেমি থেকে পালিয়েছিলো ইসলামিক স্টেট অব ইরাক এবং লেভান্ত (আইএসআইএল) (বর্তমানে আইএস বা ইসলামিক স্টেট) এ যোগদান করার জন্য। ইনস্টিটিউট ফর স্ট্রাটেজিক ডায়ালগ-এর তথ্য অনুসারে ২০১৫ সালে আনুমানিক ৫৫০ জন নারী ও মেয়ে পশ্চিমা দেশ থেকে আইএস বা ইসলামিক স্টেটে যোগদানের উদ্দেশ্যে বাড়ি ছেড়েছে।Thomas Hegghammer, an expert on Islamist militancy affiliated with the Norwegian Defence Research Establishment (source:  বলা হয় যে, "একজন জিহাদি, নারীর ক্ষমতার উপ-সংস্কৃতি।"   প্রেক্ষাপট  ২০১৪ সালের ডিসেম্বরে অন্য এক মেয়ে একই স্কুল থেকে পালিয়ে সিরিয়া চলে গেলে এই তিন মেয়েকে পুলিশ বিভিন্ন প্রশ্ন করেছিলো ছিল। প্রশ্নোত্তরে তাদেরকে ঝুঁকিপূর্ণ মনে হয়নি। কিন্তু কিছুদিন পরে তারাই দেশ ছেড়ে পালিয়ে গেলো। তারা ১৭ ফেব্রুয়ারি গ্যাটউইক বিমানবন্দর থেকে ইস্তাম্বুল পৌঁছায় তুর্কি এয়ারলাইনস এর মাধ্যমে। তাদের পরিবার মার্চ মাসে তুরস্ক গিয়েছিলো তদন্ত করতে।কিন্তু তদন্ত ছিলো অপর্যাপ্ত.  তাদের অন্তর্ধানের জন্য দায়ী করা হয়েছে আকসা মাহমু নামের এক মহিলাকে। তিনি একজন গ্লাসগো নারী, যিনি ২০১৩ সালে IS এ যোগদান করেন। এই তিন মেয়ের সাথে তার ইলেকট্রনিক যোগাযোগের প্রমাণ মিলেছে। মাহমুদের বিরুদ্ধে অভিযোগ আনা হয়। মাহমুদ তা অস্বীকার করেন।   এই তিন মেয়েরা বাড়ির গয়না চুরি করে। তারা তা বিক্রি করে বিমানের টিকিট কিনে। তারা যদি এখনো  যুক্তরাজ্যে ফিরে আসে তবে তাদের কোন শাস্তি দেওয়া হবে না বলে ঘোষোনা দেওয়া হয়।   পরিণাম  অন্তর্ধানের ফলে ২০১৫ সালের মার্চ মাসে মেট্রোপলিটন পুলিশকে House of Commons এর Home Affairs Select Committee এর কাছে প্রমাণ পেশ করতে হয়েছে। মেয়েদের পরিবারের  কাছে একটি কৈফিয়তনামা পাঠায় স্কটল্যান্ড ইয়ার্ড।  ব্রিটিশ প্রধানমন্ত্রী ডেভিড ক্যামেরন বলেছেন যে, মানুষ IS এ যোগদান করবে এর জন্য পুলিশ বাহিনী গঠন করা হয় নি।  ২০১৫ সালের মার্চ মাসে ভ্রমণ নিষেধাজ্ঞা জারি করা হয়। বিদেশ ভ্রমণের ওপর কড়া নজরদারি বাড়ানো হয়। অনেকে বলেছে স্কুলের মেয়েদের নাম প্রকাশ করা ঠিক হয়নি। কেউ বলেছে এটা জনস্বার্থ।  খাদিজার পরিবার ফোন সাক্ষাৎকারে ITV তে বলেন যে তারা বিশ্বাস করেন তার মেয়ে মারা গেছে যখন সে বিমানে পালাচ্ছিলো,সেই বিমান আকাশে ধ্বংস হয়ে যায়। পরিবারের আইনজীবী  ITV তে বলেন যে, খাদিজা অন্য একজন মেয়ের মাধ্যমে পালানোর চেষ্টা করেছিলো যার নাম সামারা কেসিনোভিক, যাকে পালানোর সময় পিটিয়ে হত্যা করা হয়।   আরও দেখুন   যুক্তরাজ্য এবং আইএসআইএল   তথ্যসূত্র   বিষয়শ্রেণী:ব্রিটিশ মুসলিম বিষয়শ্রেণী:জীবিত ব্যক্তি
বর্ধমান-আসানসোল লাইন হল বর্ধমান ও আসানসোল শহরের সংযোগকারী রেলপথ। ১০৬ কিলোমিটার (৬৬ মাইল) দীর্ঘ রেলপথটি হাওড়া–দিল্লি প্রধান রেলপথ, হাওড়া-গয়া-দিল্লি রেলপথ এবং হাওড়া-এলাহাবাদ-মুম্বাই রেলপথের অংশ। এটি পূর্ব রেলের অধীনস্থ। এই রেলপথের সাথে কালীপাহাড়ী-দামোদর সংযোগ রেলপথ (এই লাইনটি শুধুমাত্র মালবাহী ট্রেন ব্যবহার করে) কালীপাহাড়ী স্টেশন দ্বারা যুক্ত  এবং  আসানসোল জংশন দ্বারা আসানসোল-আদ্রা লাইনের মাধ্যমে দক্ষিণ পূর্ব রেলওয়ের সাথে সংযুক্ত।  ইতিহাস পূর্ব ভারতে রেলপথ শুরু প্রধান লাইন এমএমইউ সেবা বর্ধমান-আসানসোল লাইনে  প্রথম এমইএমইউ সেবা (MEMU) ১১ জুলাই ১৯৯৪ সালে শুরু হয়েছিল।  বৈদ্যুতীকরণ বর্ধমান-মানকরের সেক্টরটি ১৯৬৪-৬৫ সালে, মানকর-ওয়ারিয়া সেক্টর ১৯৬৫-৬৬ সালে এবং ১৯৬০-৬১ সালে ওয়ারিয়া-আসানসোল সেক্টরে বিদ্যুতায়িত হয়।  লোকো শেডে বর্ধমান ও অন্ডালে ডিজেল লোকো শেড রয়েছে। বর্ধমান ডিজেল লোকোমোটিভ শেডে WDG-3A, WDM-6, WDM-2 এবং WDM-3A লোকোমোটিভ রয়েছে। EMU এখানে পার্ক করা আছে। অন্ডাল ডিজেল লোকোমোটিভ শেডে WDS-6, WDM-2, WDM-3A এবং WDG-3A লোকোমোটিভ রয়েছে। আসানসোলে ভারতীয় রেলওয়ের প্রাচীনতম বৈদ্যুতিক লোকোমোটিভ শেড ছিল। বর্তমানে এখানে WAG-5 এবং WAM-4 লোকোমোটিভ রয়েছে।  )==অণ্ডাল ইয়ার্ড== অণ্ডাল ইয়ার্ড পূর্ব রেলের আসানসোল রেলওয়ে বিভাগে  হল বৃহত্তম পণ্য ইয়ার্ড। যান্ত্রিক রেটরদেরস (mechanical retarders) সঙ্গে সজ্জিত কুঁজের সাহায্যে ইয়ার্ডের মধ্যে ওয়াগন মার্শাল করা হয়। রানীগঞ্জ কয়লাখালিতে অবস্থিত ইয়ার্ডটি প্রতিদিন ১,৩০০ কয়লা ওয়াগন  পরিচালনা করে এবং অন্যান্য উপকরণ সহ ৪,৪০০ ওয়াগন পরিচালনা করে। কয়লা ছাড়াও এটি ইস্পাত, পেট্রোলিয়াম পণ্য এবং  বড় পার্সেল ট্র্যাফিক পরিচালনা করে।  গতিসীমা বর্ধমান-আসানসোল লাইনের  বেশিরভাগই 'এ' শ্রেণির রেলপথ হিসাবে শ্রেণীবদ্ধ করা হয়, যেখানে ট্রেনগুলি প্রতি ঘণ্টায় ১৬০ কিলোমিটার পর্যন্ত গতিতে চলতে পারে, তবে কিছু অংশে গতিতে প্রতি ঘণ্টায় ১২০-১৩০ কিমিতে সীমাবদ্ধ। এই বিভাগে হাওড়া রাজধানী (হাওড়া ও নতুন দিল্লির মধ্যে) প্রতি ঘণ্টায় ৮৫.৮ কিমি গতিবেগ এবং শিয়ালদহ রাজধানী (শিয়ালদহ এবং নতুন দিল্লীর মধ্যে) গড়ে ৮৪.৭০ কিমি গতিতে চলাচল করে।  ব্যস্ত বিভাগ  এটি ভারতীয় রেলওয়ের ব্যস্ততম বিভাগগুলির মধ্যে একটি  এবং আসানসোল প্রতিদিন ৫০ টি ট্রেন পরিচালনা করে।  রেলপথের পুনর্গঠন ১৯৫২ সালে পূর্ব রেল, উত্তর রেল ও উত্তর পূর্ব রেল গঠিত হয়। পূর্ব রেল মুঘলসরাইয়ের পূর্বে ইস্ট ইন্ডিয়ান রেলওয়ে কোম্পানি এবং বেঙ্গল নাগপুর রেলওয়ে নিয়ে গঠিত হয়েছিল। উত্তর রেল মুঘলসরাইয়ের পশ্চিমে ইস্ট ইন্ডিয়ান রেলওয়ে কোম্পানি, যোধপুর রেলওয়ে, বিকানির রেলওয়ে এবং ইস্টার্ন পাঞ্জাব রেলওয়ের একটি অংশ দিয়ে গঠিত হয়েছিল। উত্তর পূর্ব রেল ঔধ ও তিরহাট রেলওয়, আসাম রেলওয়ে এবং বোম্বে, বারোদা এন্ড সেন্ট্রাল ইন্ডিয়া রেলওয়ের একটি অংশ নিয়ে গঠিত হয়েছিল। পূর্ব মধ্য রেলওয়ে ১৯৯৬-৯৭ সালে নির্মিত হয়েছিল।  তথ্যসূত্র  বহিঃসংযোগ  বিষয়শ্রেণী:ভারতের ৫ ফুট ৬ ইঞ্চি গেজের রেলপথ বিষয়শ্রেণী:পশ্চিমবঙ্গের রেল পরিবহন বিষয়শ্রেণী:আসানসোল রেলওয়ে বিভাগ বিষয়শ্রেণী:আসানসোলের পরিবহন
আলেকসান্দের সোরলথ (, ; জন্ম: ৫ ডিসেম্বর ১৯৯৫) হলেন একজন নরওয়েজীয় পেশাদার ফুটবল খেলোয়াড়। তিনি বর্তমানে স্পেনের পেশাদার ফুটবল লিগের শীর্ষ স্তর লা লিগার ক্লাব আতলেতিকো মাদ্রিদ এবং নরওয়ে জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত কেন্দ্রীয় আক্রমণভাগের খেলোয়াড় হিসেবে খেলেন।  ২০১১ সালে, সোরলথ নরওয়ে অনূর্ধ্ব-১৬ দলের হয়ে নরওয়ের বয়সভিত্তিক পর্যায়ে অভিষেক করেছিলেন। প্রায় পাঁচ বছর যাবত নরওয়ের বয়সভিত্তিক দলের হয়ে খেলার পর, তিনি ২০১৬ সালে নরওয়ের হয়ে আন্তর্জাতিক পর্যায়ে অভিষেক করেছেন; নরওয়ের জার্সি গায়ে তিনি এপর্যন্ত ৬৩ ম্যাচে ২৪টি গোল করেছেন।  প্রারম্ভিক জীবন আলেকসান্দের সোরলথ ১৯৯৫ সালের ৫ই ডিসেম্বর তারিখে নরওয়ের ত্রনহেইমে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল সোরলথ নরওয়ে অনূর্ধ্ব-১৬, নরওয়ে অনূর্ধ্ব-১৭, নরওয়ে অনূর্ধ্ব-১৮, নরওয়ে অনূর্ধ্ব-১৯ এবং নরওয়ে অনূর্ধ্ব-২১ দলের হয়ে খেলার মাধ্যমে নরওয়ের প্রতিনিধিত্ব করেছেন। ২০১১ সালের ২রা আগস্ট তারিখে তিনি নরওয়ে অনূর্ধ্ব-১৬ দলের হয়ে আন্তর্জাতিক পর্যায়ে অভিষেক করেছেন।  পরিসংখ্যান আন্তর্জাতিক   দল  সাল  ম্যাচ  গোল নরওয়ে  ২০১৬  ৭  ১ ২০১৭  ৫  ০ ২০১৮  ৫  ১ ২০১৯  ৫  ৪ ২০২০  ৫  ৩ ২০২১  ৯  ৩ ২০২২  ৯  ৩ ২০২৩  ৬  ২ ২০২৪  ৮  ৪ ২০২৫  ৪  ৩ সর্বমোট  ৬৩  ২৪  তথ্যসূত্র  বহিঃসংযোগ                       বিষয়শ্রেণী:১৯৯৫-এ জন্ম বিষয়শ্রেণী:জীবিত ব্যক্তি বিষয়শ্রেণী:নরওয়েজীয় ফুটবলার বিষয়শ্রেণী:ফুটবল ফরোয়ার্ড বিষয়শ্রেণী:আতলেতিকো মাদ্রিদের ফুটবলার বিষয়শ্রেণী:লা লিগার খেলোয়াড় বিষয়শ্রেণী:নরওয়ের আন্তর্জাতিক যুব ফুটবলার বিষয়শ্রেণী:নরওয়ের অনূর্ধ্ব-১৭ আন্তর্জাতিক ফুটবলার বিষয়শ্রেণী:নরওয়ের অনূর্ধ্ব-১৯ আন্তর্জাতিক ফুটবলার বিষয়শ্রেণী:নরওয়ের অনূর্ধ্ব-২১ আন্তর্জাতিক ফুটবলার বিষয়শ্রেণী:নরওয়ের আন্তর্জাতিক ফুটবলার বিষয়শ্রেণী:উদিনেসে কালচোর খেলোয়াড় বিষয়শ্রেণী:ক্রিস্টাল প্যালেস ফুটবল ক্লাবের খেলোয়াড় বিষয়শ্রেণী:রিয়াল সোসিয়েদাদের ফুটবলার বিষয়শ্রেণী:আরবি লাইপৎসিশের খেলোয়াড় বিষয়শ্রেণী:খেন্ট ফুটবল ক্লাবের খেলোয়াড় বিষয়শ্রেণী:ত্রাবজোনস্পোরের ফুটবলার বিষয়শ্রেণী:ভিয়ারিয়াল ফুটবল ক্লাবের খেলোয়াড় বিষয়শ্রেণী:প্রিমিয়ার লিগের খেলোয়াড় বিষয়শ্রেণী:বুন্দেসলিগার খেলোয়াড় বিষয়শ্রেণী:সুপার লিগের খেলোয়াড় বিষয়শ্রেণী:ডেনীয় সুপারলিগার খেলোয়াড় বিষয়শ্রেণী:এরেডিভিজির খেলোয়াড় বিষয়শ্রেণী:বেলজীয় প্রো লিগের খেলোয়াড় বিষয়শ্রেণী:পুরুষ ফুটবল ফরোয়ার্ড বিষয়শ্রেণী:ফুটবল ক্লাব মিচিল্যানের খেলোয়াড়
শান্তিপুর  (বিধানসভা কেন্দ্র) ভারতের পশ্চিমবঙ্গ রাজ্যের নদিয়া জেলার একটি বিধানসভা কেন্দ্র।  এলাকা ভারতের সীমানা পুনর্নির্ধারণ কমিশনের নির্দেশিকা অনুসারে, ৮৬ নং শান্তিপুর বিধানসভা কেন্দ্রটি শান্তিপুর পৌরসভা এবং বাবলা, বাগানছরা, বেলগরিয়া-১, বেলগরিয়া-২, গয়েশপুর এবং হরিপুর গ্রাম পঞ্চায়েত গুলি শান্তিপুর সমষ্টি উন্নয়ন ব্লক এর অন্তর্গত।  শান্তিপুর বিধানসভা কেন্দ্রটি ১৩ নং রানাঘাট লোকসভা কেন্দ্র (এসসি) এর অন্তর্গত। পূর্বে এই কেন্দ্রটি নবদ্বীপ লোকসভা কেন্দ্রের অন্তর্গত ছিল।  বিধানসভার বিধায়ক  নির্বাচনেরবছরকেন্দ্রবিধায়করাজনৈতিক দল ১৯৫১শান্তিপুরশশিভূষণ খানভারতীয় জাতীয় কংগ্রেস ১৯৫৭হরিদাস দেভারতীয় জাতীয় কংগ্রেস১৯৬২কানাই পাল নির্দল ১৯৬৭কে. পালভারতের কমিউনিস্ট পার্টি (মার্ক্সবাদী) ১৯৬৯এম. মোকশেদ আলিভারতের বিপ্লবী কমিউনিস্ট পার্টি১৯৭১বিমলানন্দ মুখার্জীভারতের বিপ্লবী কমিউনিস্ট পার্টি ১৯৭২অসমঞ্জ দেভারতীয় জাতীয় কংগ্রেস১৯৭৭বিমলানন্দ মুখার্জীনির্দল১৯৮২বিমলানন্দ মুখার্জীভারতের বিপ্লবী কমিউনিস্ট পার্টি১৯৮৭বিমলানন্দ মুখার্জীভারতের বিপ্লবী কমিউনিস্ট পার্টি১৯৯১অজয় দেভারতীয় জাতীয় কংগ্রেস১৯৯৬অজয় দেভারতীয় জাতীয় কংগ্রেস২০০১অজয় দেভারতীয় জাতীয় কংগ্রেস২০০৬অজয় দেভারতীয় জাতীয় কংগ্রেস২০১১অজয় দেভারতীয় জাতীয় কংগ্রেস২০১৪ উপনির্বাচনঅজয় দেসর্বভারতীয় তৃণমূল কংগ্রেস২০১৬অরিন্দম ভট্টাচার্যভারতীয় জাতীয় কংগ্রেস  নির্বাচনী ফলাফল ২০১৬ ২০১৬ সালের নির্বাচনে, পশ্চিমবঙ্গ প্রদেশ যুব কংগ্রেসের সভাপতি অরিন্দম ভট্টাচার্য, ৬ বারের  বিধায়ক অজয় দে কে পরাজিত করেছিলেন। অরিন্দম ভট্টাচার্য একজন তরুণ নেতা এবং আন্তর্জাতিক বাণিজ্য আইন বিশেষজ্ঞ ১,০৩,৫৬৬টি ভোট (৫২.২৫%) পেয়ে তার প্রতিদ্বন্দ্বীকে ১৯,৪৮৮ ভোটের মার্জিনে পরাজিত করে ঐতিহাসিক জয়লাভ করেন।  ২০১৪ উপনির্বাচন ১২ এপ্রিল ২০১৪ সালের উপনির্বাচনে বিধায়ক অজয় দে কংগ্রেস থেকে তৃণমূল কংগ্রেসে সুইচ ওভার করেন।  ২০১১ ২০১১ সালের নির্বাচনে, কংগ্রেসের অজয় দে তার নিকটতম প্রতিদ্বন্দ্বী আরসিপিআই'র ইয়ার মল্লিককে পরাজিত করেন।  ১৯৭৭-২০০৬ ২০০৬, ২০০১, ১৯৯৬ এবং ১৯৯১ সালের রাজ্য বিধানসভা নির্বাচনে,  কংগ্রেসের অজয় ​​দে শান্তিপুর কেন্দ্র থেকে জয়ী হন, তার নিকটতম প্রতিদ্বন্দ্বী সিপিআই (এম) এর শান্তনু চক্রবর্তীকে, নির্দলের বাদল বসাককে, আরসিপিআই (আর) এর বিমলানন্দ মুখার্জীকে এবং আরসিপিআই এর অসীম ঘোষকে ওই বছর গুলিতে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। ১৯৮৭, ১৯৮২ এবং ১৯৭৭ সালে আরসিপিআই/নির্দলের বিমলানন্দ মুখার্জী কংগ্রেসের অজয় ​​দে, আষ্মাজা দে উভয়কেই পরাজিত করেন এবং জনতা পার্টির জ্ঞানেন্দ্রনাথ প্রামানিককে ওই বছর গুলিতে পরাজিত করেন।  ১৯৫১-১৯৭২ অসমঞ্জ দে কংগ্রেস ১৯৭২ সালে জয়ী হন।  আরসিপিআই'র বিমলানন্দ মুখার্জী ১৯৭১ সালে জয়ী হন। ১৯৬৯ সালে আরসিপিআইয়ের এম. মোকশাদ আলি জয়ী হন।  সিপিআই (এম) -এর কে পাল ১৯৬৭ সালে জয়ী হন।   নির্দলের কানাই পাল ১৯৬২ সালে জয়ী হন। কংগ্রেসের হরিদাস দে ১৯৫৭ সালে জয়ী হন। স্বাধীন ভারতের প্রথম নির্বাচনে ১৯৫১ সালে কংগ্রেসের শশিভূষণ খান শান্তিপুর কেন্দ্র থেকে জয়ী হন।  তথ্যসূত্র  বিষয়শ্রেণী:পশ্চিমবঙ্গের বিধানসভা কেন্দ্র বিষয়শ্রেণী:নদিয়া জেলার রাজনীতি
রামন তোরালবা লারাজ (১৩ আগস্ট ১৮৯৫ – ৬ জুন ১৯৮৬) ফুটবল ক্লাব বার্সেলোনার ইতিহাসে একজন বিখ্যাত ব্যক্তিত্ব। বার্সার সাথে তার দীর্ঘ কর্মজীবনের কারণে তিনি লা ভেলা ('পুরানোজন') নামে পরিচিত ছিলেন।   ক্লাব কর্মজীবন  আরাগনে জন্মগ্রহণ করা সত্ত্বেও তোরালবা মাত্র ছয় মাস বয়সে কাতালুনিয়ায় চলে যান এবং সেখানে তিনি ১৯১২ সালে এফসি ইন্টারন্যাশনাল-এ ফুটবল খেলা শুরু করেন, তার দুই বছর পর বার্সেলোনায় যোগদানের পূর্বে (যার সাথে তিনি পরবর্তী ১৫ মৌসুম খেলেন) ডাকনাম 'লা ভেলা' (পুরানোজন) অর্জন করেন।  তিনি হোল্ডিং মিডফিল্ড হিসেবে খেলেতেন এবং তার শক্তি ও ত্যাগের জন্য পরিচিত ছিলেন। তিনি মধ্যমাঠে অগাস্টিন সানচো এবং ইয়োসেপ সামিতিয়ার সাথে একটি অংশীদারিত্ব গড়ে তোলেন। তিনি ১৯১৪/১৫ মৌসুম থেকে ১৯২৫/২৬ মৌসুম পর্যন্ত নিয়মিত শুরুর একাদশে ছিলেন। বার্সেলোনার হয়ে তিনি ১০টি কাতালান চ্যাম্পিয়নশিপ জিতেছিলেন, ১৯২০, ১৯২২, ১৯২৫ এবং ১৯২৬ সালে চারটি কোপা দেল রেই শিরোপা সহ ১৯২২ সালের ফাইনালে তোরালবা প্রথম গোলটি করেছিলেন যা রিয়াল ইউনিয়নের বিরুদ্ধে ৫–১ জয়ে শেষ হয়েছিল।  ৪ ফেব্রুয়ারি ১৯১৭ সালে তিনি বার্সেলোনার ইতিহাসে প্রথম খেলোয়াড় হয়েছিলেন যাকে একটি প্রশংসাপত্র দেওয়া হয়েছিল, যেটি কাম্প দে লা ইন্দাস্ত্রিয়াতে অনুষ্ঠিত হয়েছিল যখন তিনি তখনও একজন সক্রিয় খেলোয়াড় ছিলেন। তিনি ১ জুলাই ১৯২৮ সালে ক্যাম্প দে লেস কোর্তস্‌-এ দ্বিতীয় প্রশংসাসূচক ম্যাচের পর অবসর গ্রহণ করেন।   অর্জন    ক্লাব    বার্সেলোনা  কাতালান ফুটবল চ্যাম্পিয়নশিপ:   বিজয়ী (১০) : ১৯১৫-১৬, ১৯১৮-১৯, ১৯১৯-২০, ১৯২০-২১, ১৯২১-২২, ১৯২৩-২৪, ১৯২৪-২৫, ১৯২৫-২৬, ১৯২৬-২৭ এবং ১৮২৭-২৮ সালে  কোপা দেল রেই:   বিজয়ী (৪) : ১৯২০, ১৯২২, ১৯২৫ এবং ১৯২৬   তথ্যসূত্র   বিষয়শ্রেণী:কাতালান ফুটবলার বিষয়শ্রেণী:১৯৮৬-এ মৃত্যু বিষয়শ্রেণী:১৮৯৫-এ জন্ম বিষয়শ্রেণী:ফুটবল ক্লাব বার্সেলোনার খেলোয়াড় বিষয়শ্রেণী:পুরুষ ফুটবল মধ্যমাঠের খেলোয়াড় বিষয়শ্রেণী:স্পেনীয় পুরুষ ফুটবলার
কে২-১৮বি, যা এপিক ২০১৯১২৫৫২ বি নামেও পরিচিত, একটি বহির্গ্রহ যা কে২-১৮ নামক লাল বামন নক্ষত্রের চারপাশে ঘোরে এবং পৃথিবী থেকে ১২৪ আলোকবর্ষ (৩৮ পারসেক) দূরে অবস্থিত। এই গ্রহটি একটি সাব-নেপচুন ধরনের গ্রহ, যার ব্যাসার্ধ পৃথিবীর প্রায় ২.৬ গুণ বড়। এটি প্রতি ৩৩ দিনে তার তারকাকে একবার প্রদক্ষিণ করে এবং তারার বাসযোগ্য অঞ্চলের মধ্যে অবস্থিত, যেখানে সূর্য থেকে পৃথিবী যে পরিমাণ আলো পায়, সেই পরিমাণ আলোই প্রায় এই গ্রহও পায়। প্রাথমিকভাবে ২০১৫ সালে কেপলার স্পেস টেলিস্কোপের সাহায্যে আবিষ্কৃত হলেও, পরে গ্রহের বায়ুমণ্ডল অধ্যয়নের জন্য জেমস ওয়েব স্পেস টেলিস্কোপ (JWST) দ্বারা এটি পর্যবেক্ষণ করা হয়।  ২০১৯ সালে, কে২-১৮বি গ্রহের বায়ুমণ্ডলে জলীয় বাষ্পের উপস্থিতি নিশ্চিত করা হয়, যা এই সৌরজগতের প্রতি বৈজ্ঞানিক মহলে ব্যাপক আগ্রহ তৈরি করে। ২০২৩ সালে, জেমস ওয়েব স্পেস টেলিস্কোপ (JWST) এই গ্রহের বায়ুমণ্ডলে কার্বন ডাইঅক্সাইড এবং মিথেন শনাক্ত করে। JWST-এর ডেটা বিভিন্নভাবে ব্যাখ্যা করা হয়েছে—কেউ বলছেন এটি একটি হাইড্রোজেন-সমৃদ্ধ বায়ুমণ্ডল বিশিষ্ট জলময় গ্রহ, আবার কেউ বলছেন এটি একটি গ্যাসে পরিপূর্ণ মিনি-নেপচুন। যদিও তাপমাত্রা ছাড়া অন্যান্য দিক থেকে কে২-১৮বি পৃথিবীর তুলনায় ইউরেনাস বা নেপচুনের মতো গ্যাসীয় গ্রহের সাথেই বেশি সাদৃশ্যপূর্ণ, তবুও এটি একটি সম্ভাব্য বাসযোগ্য জগত হিসেবে অধ্যয়ন করা হয়েছে।  ২০২৫ সালে, কে২-১৮বি গ্রহের বায়ুমণ্ডলে ডাইমিথাইল সালফাইড (DMS) নামক একটি রাসায়নিক যৌগের উপস্থিতি শনাক্ত করা হয়, যা বহির্গ্রহে সম্ভাব্য জৈবসূচক হিসেবে বিবেচিত হতে পারে। এই যৌগটি পৃথিবীর তুলনায় ২০ গুণ বেশি পরিমাণে সেখানে পাওয়া গেছে। যেহেতু এই অণুটির জীবনকাল কম, তাই এর উচ্চ ঘনত্ব ইঙ্গিত দেয় যে ডিএমএস সেখানে ক্রমাগত তৈরি হচ্ছে।   তবে, কিছু বিজ্ঞানী এই দাবির সমালোচনা করেছেন এবং বলেছেন, জীবনের উপস্থিতি ছাড়াও ল্যাবরেটরি পরীক্ষার মাধ্যমে ডাইমিথাইল সালফাইড তৈরি করা সম্ভব—সুতরাং এর উপস্থিতি জীবনের প্রমাণ হিসেবে নিশ্চিতভাবে ধরা যায় না।   তথ্যসূত্র   বিষয়শ্রেণী:বহির্জাগতিক জল বিষয়শ্রেণী:আবর্তিত বহির্গ্রহ
বড়গাম রাজ্য ছিলো ব্রিটিশ শাসিত ভারতে অবস্থিত একটি অ-তোপ সেলামী পঞ্চম শ্রেণীর ক্ষুদ্র দেশীয় রাজ্য, যা বর্তমানে ভারতের অন্তর্গত৷ ব্রিটিশ ভারতে এটি বোম্বে প্রেসিডেন্সির বরোদা, পশ্চিম ভারত ও গুজরাত রাজ্য এজেন্সির মহীকাণ্ঠা এজেন্সিতে অবস্থিত রাজ্যগুলির মধ্যে একটি ছিলো।Village Maps of India – Vadagam, Gujarat রাজ্যটির রাজধানী ছিলো বড়গাম শহরে, যা বর্তমানে গুজরাত রাজ্যের বনাসকাণ্ঠা জেলায় অবস্থিত৷   ইতিহাস  রণাসন রাজ্যের চন্দ্রাবতী তালুকের শাসক কুমার কেশবদাসজী রাজসিংজী এই রাজ্যের পত্তন ঘটান৷ তিনি ছিলেন পারমার রাজবংশীয় রেহেবাড় রাজগোষ্ঠীর রাজপুত৷ রাজ্যটি ৭৩ বর্গ কিলোমিটার ক্ষেত্রফল জুড়ে বিস্তৃত ছিলো এবং ১৯৩১ খ্রিস্টাব্দের জনগণনা অনুসারে এর জনসংখ্যা ছিলো ৩৯৩৮ জন৷ রাজ্যটির রাজভাতার পরিমাণ ছিলো ৩৫,০০০ ভারতীয় মুদ্রাPrincely States of India ১৯৪৭ খ্রিস্টাব্দে ভারতের স্বাধীনতা লাভের পর বড়গাম রাজ্যের শেষ শাসক ভারতীয় অধিরাজ্যে যোগদানের ইচ্ছা প্রকাশ করে একীভূতকরণের দলিল স্বাক্ষর করলে ১৯৪৮ খ্রিস্টাব্দের ১০ই জুন তারিখে রাজ্যটিকে ভারতের বম্বে রাজ্যের অন্তর্ভুক্ত করা হয়৷ ১৯৬০ খ্রিস্টাব্দে বোম্বে রাজ্য দ্বিখণ্ডিত হয়ে মহারাষ্ট্র এবং গুজরাত প্রদেশ গঠন করলে পূর্বতন এই দেশীয় রাজ্যটি গুজরাত প্রদেশের অংশীভূত হয়।  শাসকবর্গ বড়গাম দেশীয় রাজ্যের শাসকগণ ঠাকুর উপাধিতে ভূষিত হতেন৷Wadagam Princely State   কেশবদাসজী রাজসিংজী   (একাধিক উত্তরসূরী)  উমেদসিংজী  গুলাবসিংজী উমেদসিংজী  (একাধিক উত্তরসূরী)  ১৮৪৮ - .... রাজসিংজী  (অজ্ঞাত উত্তরসূরী)  কেশরীসিংজী পাহাড়জী  ১২ ফেব্রুয়ারি ১৯২০ – ১৪ জানুয়ারি ১৯২৯       গোপালসিংজী কেশরীসিংজী  ১৪ জানুয়ারি ১৯২৯ – ১৫ আগস্ট ১৯৪৭        বখতসিংজী  তথ্যসূত্র  বিষয়শ্রেণী:গুজরাতের ইতিহাস বিষয়শ্রেণী:গুজরাতের দেশীয় রাজ্য বিষয়শ্রেণী:বনাসকান্ঠা জেলা বিষয়শ্রেণী:রাজপুত বিষয়শ্রেণী:১৯৪৮-এ ভারতে বিলুপ্ত
কেমব্রিজ অ্যাসেসমেন্ট ইন্টারন্যাশনাল এডুকেশন (কেমব্রিজ ইন্টারন্যাশনাল বা সাধারণভাবে ক্যামব্রিজ কারিকুলার নামে পরিচিত এবং পূর্বে সিআইই, কেমব্রিজ ইন্টারন্যাশনাল এক্সামিনেশন নামে পরিচিত) হলো  একটি আন্তর্জাতিক শিক্ষাগত যোগ্যতা প্রদানকারী সংস্থা। যা শিক্ষানীতি প্রণয়ন ও মূল্যায়ন পরীক্ষা গ্রহন করে থাকে। এটি ১৬০ টিরও বেশি দেশে ১০,০০০টি বিদ্যালয়ে কার্যক্রম পরিচালনা করে। এটি কেমব্রিজ বিশ্ববিদ্যালয়ের একটি অলাভজনক এবং অ-শিক্ষক বিভাগ। উক্ত প্রতিষ্ঠানের অন্তর্ভূক্ত বিদ্যালয় সমূহ কেমব্রিজ স্কুল  নামে পরিচিত।  ইতিহাস কেমব্রিজ এসেসম্যান্ট হলো কেমব্রিজ বিশ্ববিদ্যালয়ের একটি অংশ এবং ১৮৫৮ সালে ইউনিভার্সিটি অব কেমব্রিজ লোকাল এক্সামিনেশন সিন্ডিকেট হিসেবে প্রতিষ্ঠিত হয়। এটি পরবর্তীতে (ইউনিভার্সিটি অব) কেমব্রিজ ইন্টারন্যাশনাল এক্সামিনেশনস বা সিআইই নামে পরিচিত হয়। কেমব্রিজ বিশ্ববিদ্যালয়ের পুনর্গঠন প্রক্রিয়ার অংশ হিসেবে, কেমব্রিজ অ্যাসেসমেন্ট এবং কেমব্রিজ বিশ্ববিদ্যালয় প্রেসকে কেমব্রিজ বিশ্ববিদ্যালয় প্রেস অ্যান্ড অ্যাসেসমেন্ট গঠনে একীভূত করা হয় এবং সিআইই অবশেষে সিএআইই হয়ে ওঠে: কেমব্রিজ অ্যাসেসমেন্ট ইন্টারন্যাশনাল এডুকেশন।  যোগ্যতা কেমব্রিজ অ্যাসেসমেন্ট প্রাথমিকভাবে বিশ্ববিদ্যালয়ে প্রবেশের জন্য বিদ্যালয়-ত্যাগের যোগ্যতা প্রদান করে। যেমন, ক্যামব্রিজ ইন্টারন্যাশনাল জেনারেল সার্টিফিকেট অব এডুকেশন – অ্যাডভান্সড লেভেল (কেমব্রিজ ইন্টারন্যাশনাল জিসিই এ-লেভেল)। এছাড়াও, কেমব্রিজ এসেসম্যান্ট আন্তর্জাতিকভাবে প্রাথমিক ও মাধ্যমিক বিদ্যালয়ের জন্য মূল পর্যায়ের মূল্যায়ন পরীক্ষা গ্রহন করে।  স্বীকৃতি ক্যামব্রিজ যোগ্যতা যুক্তরাজ্যের সকল বিশ্ববিদ্যালয় এবং সেইসাথে মার্কিন যুক্তরাষ্ট্রে (স্ট্যানফোর্ড বিশ্ববিদ্যালয় এবং সমস্ত আইভি লীগ বিশ্ববিদ্যালয়, কানাডার বিশ্ববিদ্যালয় দ্বারা ভর্তির জন্য স্বীকৃত। ইউরোপীয় ইউনিয়ন, মধ্যপ্রাচ্য, পশ্চিম এশিয়া, নিউজিল্যান্ড, পাকিস্তান, বাংলাদেশ, শ্রীলঙ্কা, নেপাল এবং কাজাখস্তানের পাশাপাশি অন্যান্য দেশে এটি স্বীকৃত।  অংশীদারিত্ব কেমব্রিজ অ্যাসেসমেন্ট, সমন্বিত পাঠ্যক্রম এবং মূল্যায়ন নকশা প্রণয়নের বিষয়ে ২৫টি দেশের সরকারের সাথে অংশীদারিত্বে নিযুক্ত রয়েছে।  দাতব্য সহায়তা সংস্থাটির কর্পোরেট সামাজিক দায়বদ্ধতা উদ্যোগের অংশ হিসেবে, কেমব্রিজ অ্যাসেসমেন্ট সমস্যাগ্রস্ত প্রেক্ষাপটের শিশুদের জন্য দাতব্য সহায়তা প্রদান করে।  সমালোচনা কেমব্রিজ অ্যাসেসমেন্ট ইন্টারন্যাশনাল এডুকেশন তার সাহিত্য পাঠ্যক্রমে ঔপনিবেশিক শিক্ষামূলক অনুশীলন অব্যাহত রাখার জন্য সমালোচিত হয়েছে। একটি সমীক্ষায় দেখা গেছে যে কেমব্রিজ এসেসম্যান্ট, ইউরোপীয় পুরুষ লেখকদের বিশেষাধিকার দেয় এবং ক্রমাগতভাবে উন্নয়নশীল দেশগুলির মহিলা লেখকদের কম প্রতিনিধিত্ব করে। তাদের পাঠ্যপুস্তকের ক্ষেত্রে তৃতীয় বিশ্বের দেশগুলির সংস্কৃতির রীতিনীতি এবং ধর্মের কোন বিবেচনা নেই।   বহিঃসংযোগ    কেমব্রিজ এসেসম্যান্ট ওয়েবসাইট  কেমব্রিজ বিশ্ববিদ্যালয় প্রেস অ্যান্ড এসেসম্যান্ট  তথ্যসূত্র  বিষয়শ্রেণী:সংগঠন বিষয়শ্রেণী:শিক্ষামূলক সংগঠন বিষয়শ্রেণী:বাংলাদেশের শিক্ষা বোর্ড বিষয়শ্রেণী:কেমব্রিজ আন্তর্জাতিক পরীক্ষা বিষয়শ্রেণী:আন্তর্জাতিক বিদ্যালয় সমিতি
শোভা কাপুর (জন্ম: ১ ফেব্রুয়ারি ১৯৪৯) একজন ভারতীয় চলচ্চিত্র, টেলিভিশন এবং ওয়েব ধারাবাহিক প্রযোজক। তিনি মুম্বই-ভিত্তিক চলচ্চিত্র, টিভি এবং ওয়েব ধারাবাহিক প্রযোজনা সংস্থা বালাজি টেলিফিল্মস লিমিটেডের ব্যবস্থাপনা পরিচালক, যে প্রযোজনা সংস্থা তিনি ও তার মেয়ে একতা কাপুর একসাথে পরিচালনা করেন।   ব্যক্তিগত জীবন  বিয়ের আগে শোভা বিমানবালা ছিলেন। তিনি ১৯৭৪ সালে অভিনেতা জিতেন্দ্রকে বিয়ে করেন। এই দম্পতির দু'জন সন্তান রয়েছেন, কন্যা একতা কাপুর (জন্ম: ১৯৭৫), যিনি একজন প্রযোজক এবং পুত্র তুষার কাপুর (জন্ম: ১৯৭৬), যিনি একজন অভিনেতা।   প্রযোজিত চলচ্চিত্র  নিম্নোক্ত চলচ্চিত্রগুলো শোভা কাপুর তার প্রযোজনা সংস্থা বালাজী মোশন পিকচার্সের অধীনে প্রযোজনা করেছেন।  শিরোনামবছরকিউঁ কি... ম্যায় ঝূঠ নহি বলতা২০০১কুছ তো হ্যায়২০০৩কৃষ্ণা কটেজ২০০৪ক্যায়া কুল হ্যায় হাম২০০৫কোই আপ সা২০০৫শুটআউট অ্যাট লোখন্ডওয়ালা২০০৭মিশন ইস্তানবুল২০০৮সি কোম্পানি২০০৮ইএমআই - লিয়া হ্যায় তো চুকানা পড়েগা২০০৮লাভ সেক্স ঔর ধোকা২০১০ওয়ান্স আপোন অ্যা টাইম ইন মুম্বই২০১০তার্যাঞ্চে বেট২০১১শোর ইন দ্য সিটি২০১১রাগিনী এমএমএস২০১১দ্য ডার্টি পিকচার২০১১ ক্যায়া সুপার কুল হ্যায় হাম২০১২এক থি ডায়ন২০১৩শুটআউট অ্যাট বডালা২০১৩লুটেরা২০১৩ওয়ান্স আপোন অ্যা টাইম ইন মুম্বই দোবারা২০১৩শাদি কে সাইড ইফেক্টস২০১৪রাগিনী এমএমএস ২২০১৪ম্যায় তেরা হিরো২০১৪ কুকু মাথুর কি ঝন্ড হো গয়ি২০১৪এক ভিলেন২০১৪ক্যায়া কুল হ্যায় হাম ৩২০১৬আজহার২০১৬উড়তা পাঞ্জাব২০১৬গ্রেট গ্র্যান্ড মাস্তি২০১৬আ ফ্লাইং জাট২০১৬হাফ গার্লফ্রেন্ড২০১৭সুপার সিং২০১৭ভিরে দি ওয়েডিং২০১৮লায়না মজনু২০১৮জাজমেন্টাল হ্যায় ক্যায়া২০১৯জবরিয়া জোড়ি২০১৯ড্রিম গার্ল২০১৯ডলি কিট্টি ঔর ওহ চমকতে সিতারে২০১৯এক ভিলেন রিটার্নস২০২২গুডবাই২০২২কাঠাল২০২৩ড্রিম গার্ল ২২০২৩দিল্লি সাফারি ২২০২৫শুটআউট অ্যাট বাইসিলা২০২৫ওয়ান্স আপোন অ্যা টাইম ইন মুম্বই দোবারা অ্যাগেইন থ্রিডি২০২৫   প্রযোজিত ওয়েব ধারাবাহিক   বছর শিরোনাম প্ল্যাটফর্ম  সূত্র ২০২০ হু ইজ ইওর ডেডি? অল্ট বালাজী   তথ্যসূত্র    বহিঃসংযোগ     বিষয়শ্রেণী:জীবিত ব্যক্তি বিষয়শ্রেণী:১৯৪৯-এ জন্ম বিষয়শ্রেণী:ভারতীয় নারী চলচ্চিত্র প্রযোজক বিষয়শ্রেণী:ভারতীয় নারী টেলিভিশন প্রযোজক বিষয়শ্রেণী:সিন্ধি বংশোদ্ভূত ভারতীয় ব্যক্তি বিষয়শ্রেণী:মুম্বইয়ের চলচ্চিত্র প্রযোজক বিষয়শ্রেণী:মহারাষ্ট্রের নারী ব্যবসায়ী বিষয়শ্রেণী:২০শ শতাব্দীর ভারতীয় নারী ব্যবসায়ী বিষয়শ্রেণী:২১শ শতাব্দীর ভারতীয় নারী ব্যবসায়ী বিষয়শ্রেণী:ভারতীয় টেলিভিশন প্রযোজক বিষয়শ্রেণী:২০শ শতাব্দীর ভারতীয় ব্যবসায়ী বিষয়শ্রেণী:২১শ শতাব্দীর ভারতীয় ব্যবসায়ী
:হরিয়ার ছড়া   – (অপসারণের প্রস্তাবনা দেখুনলগ দেখুন | মনোনয়নের পর থেকে সম্পাদনা) () WP:GEOLAND অনুযায়ী উল্লেখযোগ্য নয়। Ishtiak Abdullah (আলাপ) ১৯:১২, ১৫ অক্টোবর ২০২৫ (ইউটিসি)  অপসারণ প্রস্তাবনা দেওয়ার সময় এক লাইনে শুধু উল্লেখযোগ্য নয় না লিখে, বরং ব্যাখা করুন কোন কারণে ও কীভাবে উল্লেখযোগ্য নয়। —শাকিল (আলাপ · অবদান) ১৭:২৮, ১৬ অক্টোবর ২০২৫ (ইউটিসি) গ্রামের এমন কোন ঐতিহাসিক, সামাজিক বা সাংস্কৃতিক গুরুত্ব নেই। স্থানটি কোন আইন দ্বারা স্বীকৃত স্থান নয়। WP:GEOLAND অনুসারে, "উল্লেখযোগ্যতার সাধারণ মানদন্ড অনুযায়ী ক্ষেত্রবিশেষে এসব স্থান গ্রহণযোগ্য হতে পারে। উদাহরণ হিসেবে উপবিভাগ, বাণিজ্য পার্ক, আবাসিক এলাকা, রাষ্ট্রের অনানুষ্ঠানিক অঞ্চল, অনানুষ্ঠানিক মহল্লা ইত্যাদির কথা বলা যায়। একাধিক স্বাধীন সূত্রে উল্লেখযোগ্য অন্তর্ভুক্তি থাকা সাপেক্ষে এসব স্থান ক্ষেত্রবিশেষে উল্লেখযোগ্য বিবেচিত হতে পারে।" গ্রামটির এরকম কোন উল্লেখযোগ্য স্থাপনা নেই। স্বাধীন তথ্যসূত্রে উল্লেখযোগ্য অন্তর্ভুক্তি থাকা তো দূরের কথা, কোন তথ্যসূত্রই প্রদান করা হয়নি। তাই এই পাতাকে অপসারণের প্রস্তাব দিচ্ছি। Ishtiak Abdullah (আলাপ) ০৬:২২, ১৮ অক্টোবর ২০২৫ (ইউটিসি)
ইসলামি শিল্পের জাদুঘর (, ) কাতারের রাজধানী দোহায় অবস্থিত একটি জাদুঘর। এই জাদুঘরটি স্থপতি আই. এম. পাই নকশা করেছেন।   সুবিধাদি    ইসলামী শিল্পের যাদুঘরের মূল ভবনের পেছনে একটি ২৮০,০০০ বর্গমিটার বিশিষ্ট পার্ক রয়েছে। পাঁচতলা বিশিষ্ট এই জাদুঘরে রয়েছে একটা উপহারের দোকান, পাঠাগার, শ্রেণীকক্ষ এবং একটি ২০০-আসন বিশিষ্ট থিয়েটার। নামায পরা ও ওযু করার জন্য জাদুঘরে রয়েছে বিশেষ স্থান। এছাড়া জাদুঘরে আছে রেস্টুরেন্ট, যেখানে আরবি খাবারের পাশাপাশি ফরাসি, ভূমধ্যসাগরীয় অঞ্চলের খাবার পাওয়া যায়।   স্থাপত্য  জাদুঘরটির স্থাপত্য প্রাচীন ইসলামী স্থাপত্য দ্বারা প্রভাবিত। তথাপি এর রয়েছে অনন্য স্থাপনাশৈলী। এই স্থাপনা শৈলীর ভবন এই অঞ্চলে এটাই প্রথম। জাদুঘরে ইসলামী শিল্পকলার বিশাল সংগ্রহ রয়েছে। এছাড়া গবেষণা ও পড়ার জন্য আছে পাঠাগার। সাবিহা আল খেমির ২০০৬ থেকে ২০০৮ পর্যন্ত জাদুঘরটির প্রতিষ্ঠাতা নির্বাহী পরিচালক ছিলেন।The Museum of Islamic Art homepage. mia.org.qa। সংগ্রহের তারিখ ২৩ জুন ২০১৪।  মিউজিয়াম অব ইসলামিক আর্ট ৪৫,০০০ বর্গমিটার এলাকাজুড়ে অবস্থিত। স্থানটি আসলে একটা কৃত্রিক উপদ্বীপ, এখান থেকে দোহা উপসাগরের দক্ষিণ প্রান্ত দেখা যায়। জাদুঘরটির নির্মাণ কাজ ২০০৬ সালে শেষ হয়, কিন্ত পরবর্তীকালে কয়েকবার জাদুঘরের অভ্যন্তরীণ নকশায় পরিবর্তন করা হয়।এটি আনুষ্ঠানিকভাবে ২২ নভেম্বর ২০০৮ কাতারের আমির দ্বারা খোলা হয়েছিল। জাদুঘরের অভ্যন্তরীণ গ্যালারী স্পেসগুলো উইলমোট অ্যাসোসিয়েটসের জেএম উইলমোটের নেতৃত্বে একটি দল ডিজাইন করেছিল। তবে আনুষ্ঠানিকভাবে ২০০৮ সালের ২২ নভেম্বরে জাদুঘরটি উদ্বোধন করা হয়। জনসাধারণের জন্য উন্মুক্ত করা হয় ২০০৮ সালের ৮ ডিসেম্বরে।  জাদুঘরটির স্থপতি ছিলেন আম. এম. পাই। এসময় তার বয়স ছিল ৯১ বছর। নকশা করার পূর্বে আই. এম. পাই প্রায় ছয় মাস ধরে মুসলিম বিশ্ব ভ্রমণ করেন মুসলিম স্থাপত্য ও ইতিহাস সম্পর্কে জ্ঞান লাভের জন্য। এছাড়া তিনি ইসলামিক ইতিহাস ও ঐতিহ্য সম্পর্কে পড়ালিখা করেন। জাদুঘরের জন্য প্রস্তাবিত সবগুলো স্থানকে অগ্রাহ্য করে আই. এম. পাই কাতার কর্তৃপক্ষের কাছে একটি নতুন স্থানের আবেদন জানান। এর কারণ ছিল এমন একটি স্থানে জাদুঘরটি নির্মাণ করা যাতে জাদুঘরের উপরে ভবিষ্যতে স্থাপনা দখলের সম্ভাবনা না থাকে। পরবর্তিতে জাদুঘরটি দোহা উপসাগরের উপর নির্মিত হয়। এর পাশে নির্মাণ করা হয় একটি পার্ক। পাই কর্তৃপক্ষকে অনুরোধ করেন লুভর জাদুঘর নকশায় তার সহকারী প্রতিষ্ঠান উইলমোট এন্ড অ্যাসোসিয়েটসকে এই কাজে নিয়োগ দেবার জন্য। অনুমতি পাবার পরে এই কাজে আরোক নিযুক্ত হয় ভবনের আলো নকশাকারী প্রতিষ্ঠান আইসোমেট্রিক্ত লাইটিং + ডিজাইন, পরিবেশ সংরক্ষণ বিষয়ক নকশা প্রতিষ্ঠান এভি কনসালটেন্টস। কাঠামোগত নকশার জন্যে কাজ করেছে লেসলি এ. রবার্টসন অ্যাসোসিয়েটস।   তথ্যসূত্র   বিষয়শ্রেণী:দোহার ভবন ও স্থাপনা বিষয়শ্রেণী:কাতারের জাদুঘর বিষয়শ্রেণী:কাতারের দর্শনীয় স্থান বিষয়শ্রেণী:২০০৮-এ কাতারে প্রতিষ্ঠিত বিষয়শ্রেণী:ইসলামি জাদুঘর
নলিয়াগ্রাম রেলওয়ে স্টেশন বাংলাদেশের ঢাকা বিভাগের রাজবাড়ী জেলার বালিয়াকান্দি উপজেলার জামালপুর ইউনিয়নে অবস্থিত একটি রেলওয়ে স্টেশন।  ইতিহাস ১৮৭১ সালে তৈরি কু্ষ্টিয়া-গোয়ালন্দ ঘাট লাইনের শাখা হিসেবে কালুখালী থেকে ভাটিয়াপাড়া ঘাট পর্যন্ত রেলপথ তৈরি করা হয় ১৯৩২ সালে। এসময় এই লাইনের স্টেশন হিসেবে নলিয়াগ্রাম  রেলওয়ে স্টেশন তৈরি করা হয়।  পরিষেবা নলিয়াগ্রাম রেলওয়ে স্টেশন দিয়ে চলাচল কারী ট্রেনের তালিকা নিম্নে দেওয়া হলো: টুঙ্গিপাড়া এক্সপ্রেস ভাটিয়াপাড়া এক্সপ্রেস।  তথ্যসূত্র  বিষয়শ্রেণী:রাজবাড়ী জেলার রেলওয়ে স্টেশন